
Ignorantia genomatis non excusat? - A nem tudáshoz való jog a genetikai adatok területén

Kulcsszavak: információs önrendelkezés; genetika; tájékoztatás; nem tudáshoz való jog; orvosi titoktartás
A kutatás a nem tudáshoz való joggal foglalkozik, ami eddig kevésbé volt tematizálva a hazai
szakirodalomban. A nem tudáshoz való jog a személyiségi jogok területéhez, információs
önrendelkezési joghoz tartozik, és a genetikai adatoknak vannak olyan sajátosságaik, amik
kiemelten izgalmassá teszik őket a többi adatcsoporthoz képest ebben a kontextusban.
Előfordulhat, hogy az érintett és a közeli hozzátartozója érdekei ütköznek konkrét szituációk
során. A nem tudáshoz való jogon belül is kiemelten a genetikai adatok területére és a felmerülő
lehetséges konfliktusokra, érdekösszeütközésekre fókuszál a kutatás, ennek feldolgozása során
elemzi a nem tudásra, illetve az orvosi titoktartásra, tájékoztatásra vonatkozó szakirodalmat és
jogi szabályozási megoldásokat, jogeseteket. Ezekből leszűrve kerül a dolgozat végén
megfogalmazásra a de lege ferenda javaslat, ami külföldön is működő megoldási mintákra is
épít, és ami egy eddig is törvényi szinten elismert és nevesített jognak a hatékonyabb
érvényesülését segítené elő.



